Цветаев Фёдор Фролович
Фёдор Фролович Цветаев  (1798—1859) — XIX ĕмĕрĕн пĕрремĕш пайĕнчи паллă библиофил тата библиоман.

Биографи 
Ача чухнех Плавильщиков библиотекине ĕçе кĕнĕ, каярах, А.Ф. Смирдин аллине куçсан, библиотекарь пулса тăнă. Иртен каçа çити кĕнекесемпе ĕçленĕ, ăна вырăс сăмахлăхĕн 1820-1850 çç. литераторсем пĕлнĕ. Илемлĕ литературăпа журналистика уйрăмĕнче çеç мар, ăслăхăн ытти отраçлĕсенче Цветаев чĕрĕ каталог тата хыпар энциклопедийĕ шутланнă. Телĕнмелле астăвăма пула, вăл Раççейре Ломоносов тапхăрĕнчен пуçласа анчахрах тухнă пĕчĕк кĕнекене пĕлнĕ, кирлĕ статья мĕнле №-лĕ  журналра, хăш страницăра вырнаçнине, епле критика ĕçĕсем хăш периодика кăларăмĕсенче тухнине палăртма пултарнă. Ытлах калаçма юратман та чĕмсĕр Федор Фроловича вулакан мĕнпур Петербург хисепленĕ.

Хĕрĕххĕмĕш çулсенче библиотека Крашенинников аллине лексен те Цветаев унтах юлнă, аллăмĕш çулсенче çеç, пулас, канăва кайнă.

Çут тĕнчерен 1859 çулта чӳкĕн 3-мĕшĕнче уйрăлса кайнă.

XIX ĕмĕрти библиотекарьсем
Раççей империн библиотекарĕсем
1798 çулта çуралнисем
1859 çулта вилнисем
Чӳкĕн 3-мĕшĕнче вилнисем
Раççей империн библиотекарĕсем
Ăсчахсем, алфавитпа
Библиографсем, алфавитпа
Раççей империн библиофилĕсем
XIX ĕмĕрти библиофилсем